Еди Маринов
Когато си до мен

chitanka.info

Да търся вечно —

това е вътре в мен,

по пътя да вървя —

все напред и все нагоре,

да не се познавам —

никога изцяло,

истини да диря —

без да вярвам в тях,

да мечтая наяве

и да живея във съня,

да умирам винаги,

когато давам или наранявам,

да се порязвам,

за да знам дали съм тук,

да отблъсквам

всеки, който е добър към мен,

да те искам,

когато си далеч,

да ме е страх да те имам,

когато се до мен…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.